Czamu je w morzu suono woda
Tak godali kole Glywic.
Kedys zaro kajsik kole Glywic bouo dwoch braciszkow. Jedyn bou fest bogaty a drugi fest biydny. Tyn biydny roz niymiou juz
blank co do jedzynio i tyn bogaty dou mu konsek szpyrki. Tyn biydny wzion to i poszou se furt. Jak se tak szou to we cescie uwidziou naroz
szpara a we tyj szparze ogyn jak pieron. Kuknou bez ta szpara i uwidziou piekuo ze dziobuami. Zaczon uciykac, bo sie wystraszou richtik do
porzondku, ale te dziobuy juz go uwidzieli i go obstompiyli coukom kupom. Pedzieli mu ze mo im cos dac bo go inaczyj niy puszczom. No tosz
co on im miou dac jak ino miou konsek szpyrki. Dou im ta szpyrka i tela, ale pedziou im tysz tak. Jo wom dom ta szpyrka, ale wy mi dejcie
tyn muynek co tam mocie stoc kole dzwiyrzow. Dziobuy pedzieli ja, mosz, bele nom dosz ta szpyrka i pacz sie juz stracic biydoku, wiela z
ciebie sam niymomy. Biydok poszou i wzion tyn muynek mit. Tak se szou, i ze gupoty pokrynciou muynkym, a naroz z tego muynka zaczuy sie suc
piyniondze. Co se tyn biydokino pomyslou i pomlou tym muynkym, to zaro to z tego muynka wylatywauo. Tak sie tyn biydok uradowou ize zaro
poszou nazod dodom. Ale tyn bogaty braciszek zaro mu uaps tyn muynek i kozou mu isc robic na pole. Biydok poszou a tyn bogaty se mysli, tera
mom prawie guod, namiela cosik do jedzynia. I juz miou couki obiod. Ale zamauo mu bouo soli. No to uaps za muynek i miele. Miele i miele, bo
se pomyslou, co sie zdo wiyncyj coby to sprzedac i miec pouno piyniyndzy. Jak sie muynek rozkrynciou to mu couko izba zasuo. Widziu tyn
bogaty co tera juz moze miec co ino by chciou i uciyk ze tym muynkym do Ameryki. Jak puynou na statku to mu juzas soli zabrakuo. Zaczon mloc
i se pomyslou, co pomiele wiyncyj i sprzedo we Ameryce. Muynek zaczon mloc i mloc imloc ..... Tela tego namlou ze couki statek sie utopiou
ze wszyskimi ludziami. A tyn muynek podobno durch jeszcze miele i woda we morzu bezto je tako suono. No tosz uwarzejcie na muynki i za wiela
juzas tysz niy mielcie.
Pyrsk!
Szwager
szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn szl_Latn dan_Latn dan_Latn